cyanic-selkie/wikianc huggingface dataset:
2022 m. COVID-19 protestai Kinijoje
Prieš šias demonstracijas spalio 13 d. buvo surengtas protestas prie Pekino Sitongo tilto, kai neįvardytas asmuo iškėlė už demokratiją pasisakančius plakatus, kuriuos vėliau konfiskavo vietos valdžios institucijos. Vėliau šį incidentą cenzūravo valstybinė žiniasklaida. Lapkričio pradžioje po incidento prie Sitongo tilto kilo kiti nedideli protestai, o po pastato gaisro Urumčyje, per kurį žuvo dešimt žmonių, praėjus trims mėnesiams, kai Sindziange buvo prasidėjęs karantinas, kilo plataus masto pilietiniai neramumai. Nuo to laiko protestuotojai visoje šalyje reikalavo nutraukti vyriausybės vykdomą nulinę COVID politiką ir karantinus. miniatiūra|left|226x226px|Protestų žemėlapis lapkričio mėnesį.Protestų temos keitėsi per visą neramumų laikotarpį: nuo nepasitenkinimo Kinijos komunistų partijos (KKP) ir jos generalinio sekretoriaus Si Dzinpingo vadovavimu, iki nežmoniškų darbo sąlygų, kurias sukėlė karantinai, ir žmogaus teisių pažeidimų prieš etninius uigūrus Sindziange. Daugelį šių taikių demonstracijų nuslopino policija, pranešama apie atvejus, kai prieš sulaikymą protestuotojai buvo sučiupti, mušami metaliniais strypais ir apipurškiami pipirinėmis dujomis. Gruodžio pradžioje Kinija atsisakė daugelio ankstesnių COVID apribojimų, sumažindama testavimo apimtis, sutrumpindama karantinų laiką ir leisdama nesunkiai užsikrėtusiems žmonėms laikytis karantino namuose.
Vilius Sikorskas
Vilius Sikorskas (g. 1970 m. balandžio 11 d. Lazdijų raj., Jukneliškės km.) – kunigas, muzikas, bažnytinės muzikos magistras, teologijos mokslų daktaras, Kauno sakralinės muzikos mokyklos direktorius.
Išsilavinimas
1989 m. baigė Marijampolės O. Sukackienės pedagoginės muzikos mokyklą, kurioje įgijo chorinio dirigavimo, muzikos mokytojo, solfedžio dėstytojo kvalifikacijas.
1991–1998 m. Šv. Petro benediktinų abatijoje Solesmes’e (Prancūzija) studijavo dvasingumo teologiją, liturgiją, grigališkąjį choralą (mokė Dom J. Claire) ir Bažnyčios istoriją.
2001 m. baigė Vilkaviškio Palaimintojo Jurgio Matulaičio kunigų seminarij ą ir buvo įšventintas kunigu. 2009 m. baigė Vytauto Didžiojo universitetą (pastoracinės teologijos licenciato laipsniu), 2011 m. – Popiežiškąjį bažnytinės muzikos institutą (grigališkojo choralo magistro laipsniu; mokytojai A. Turco, N. Albarosa). 2006 m. stažavo bažn. muzikos kursuose Zalcburge, 2010 m. – Šv. Cecilijos konservatorijoje Romoje.
2012 m. Kauno Vytauto Didžiojo universitete apgynė teologijos daktaro disertaciją tema „Musica Sacra Katalikų Bažnyčioje ir jos vertinimas Lietuvoje liturginiu požiūriu“.
Akademinė veikla
Enciklopedinio žinyno Bažnytinė muzika (2011) Mokslinės redakcinės tarybos narys, recenzentas, straipsnių autorius. Filmo [https://www.melc.lt/kita?product_id=485 Uolų medus (Ps 80,17). Sakralinės muzikos takais] (vaizdo rež. R. Zamaris, projekto vadovė B. Žalalienė, 2012) scenarijaus ir moksl. straipsnio autorius, atlikėjas. Jaunimo giesmyno Tavo veido, Viešpatie, aš ieškau (Ps 27,8) vienas sudarytojų, įvadinio str. autorius. Sudarė Lietuvos vyskupų konf-jos leidinį Gedulinės valandos (2014), pritaikė jam grigališkąsias melodijas ir parašė įvadą. Paskelbė moksl. straipsnių, skaitė pranešimus tarptautinėse mokslinėse konf-jose. Į liet. k. išvertė A. Schneiderio knygą Dominus est: Centrinės Azijos vyskupo mintys apie Šventąją Komuniją (2009).
2002–2003 m. Marijampolės pedagoginėje muzikos mokykloje dėstė liturgiją. 2007–2014 m. VDU Katalikų teologijos fakultete dėstė giedojimą, liturgiją, bažnytinio meno istoriją.
Nuo 2010 m. Marijos radijo laidų Musica sacra ir Klausk drąsiai vedėjas. 2010–2013 m. Grigališkojo choralo savaičių (Pažaislyje, Marijampolėje) konferencijų pranešėjas, dvasios vadovas.
2014–2015 m. Kauno sakralinės muzikos mokyklos mokytojas, liturgijos ir meno vadovas, nuo 2016 m. šios mokyklos direktorius.
2017 m. buvo arkivyskupo Teofiliaus Matulionio Beatifikacijos liturginės komisijos komisijos narys, beatifikacijos iškilmių metu dirigavo jungtiniam chorui.
Įvairių liturginių leidinių (apeigynų, giesmynų, CD ir kt.) rengėjas, konsultantas ir ekspertas, nuolatinis vaikų, jaunimo ir suaugusių giesmių konkursų komisijos narys. Aktyviai domisi Bažnytinės muzikos, liturgijos, muzikinio pedagoginio švietimo, bažnytinio meno bei dvasingumo teologijos sritimis.
Pastoracinė veikla
2001–2003 m. Kybartų Eucharistinio Išganytojo parapijos vikaras, 2007–2012 m. Švč. Jėzaus Širdies tarnaičių kongregacijos namų kapelionas Aleksoto Šv. Kazimiero parapijoje Kaune. Nuo 2012 m. Garliavos Švč. Trejybės bažnyčios kunigas. Nuo 2018 m. – Išlaužo Švč. M. Marijos Krikščionių Pagalbos parapijos klebonas.
2012–2014 m. Lietuvos vyskupų konferencijos Liturginės komisijos sekretorius.
Nuo 2014 m. Vilkaviškio vyskupijos Nuolatinių diakonų ruošimo centro dvasinis vadovas bei paskaitų lektorius.
Straipsniai
Kauno sakralinės muzikos mokyklai vadovaus kunigas
[http://www.mususavaite.lt/kun-vilius-sikorskas-apie-dvasinguma-per-zmogaus-kaip-kurejelio-santyki-su-kureju/ Kun. Vilius Sikorskas: apie dvasingumą – per žmogaus, kaip kūrėjėlio, santykį su Kūrėju]
Flight Skywalkers FC
„Flight Skywalkers Football Club“, o trumpiau „Flight Skywalkers F.C.“– Taivano futbolo klubas iš Taipėjaus.
Vilius Sikorskas
Straipsniai
Kaune vyko muzikinė popietė visai šeimai „Prisikėlimas“
Flight Skywalkers FC
Istorija
Klubas buvo įkurtas 2021 m., kai „Zhanyi Group“ verslo grupė perėmė „Red Lions“ futbolo klubo, rungtyniavusio Premjer lygoje (nuo 2018 iki 2020 m.), licenciją.
Savininkai nusprendė įkurti naują klubą, bei pavadino jį „Flight Skywalkers“. Vienais iš rėmėjų tapo Taipėjaus Mokslo ir Technologijų Univeristtas, angliškai Taipei City University of Science and Technology, o trumpai TPCU. Klubas atstovavo šiam universitetui.
2021 m. pateko į Premjer lygą. Joje užėmė septintą vietą.
Bridžportas (Čikaga)
Bridžportas – centrinė Čikagos miesto dalis. Didelė lietuvių bendruomenė.
Flight Skywalkers FC
Istorija
2022 m. sezone laimėjo Taivano futbolo B lygą. Buvo perkelti į stipriausią šalies lygą.
Bridžportas (Čikaga)
Lietuviai
thumb|left|185px|Tautiečių statyta Šv.Jurgio bažnyčia 1913 m. (nugriauta) Mieste gyveno ir skrydžiui per Atlantą ruošėsi Steponas Darius ir Stasys Girėnas, iki šiol išlikusi Lituanica avenue vadinama gatvė. 1909 m. įsteigta seniausia lietuviška Čikagos parapija, pastatyta neogotikinė Šv. Jurgio bažnyčia. XX a. pr. veikė 450 mokinių turėjusi mokykla, kuri 1916 m. buvo pripažinta gražiausia lietuviška mokykla Amerikoje. 1914 m. buvo įsteigtas 1 000 vietų lietuviškas kinoteatras „Milda“ (neišliko), o 1929 m. – kinoteatras su dar didesne žiūrovų sale „Ramova“.
Vilius Sikorskas
Straipsniai
Šiauliuose skambėjo vaikų ir jaunimo atliekamos sakralinės giesmės
[http://www.bernardinai.lt/straipsnis/2013-01-18-kun-dr-vilius-sikorskas-sakralines-muzikos-takais/93527 Kun. dr. Vilius sikorskas. Sakralinės muzikos takais]
Knygų mugėje atgimė bažnytinė muzika
Dešimtoji daktaro disertacija atkurtame VDU KTF
Seminaras vargonininkams
Microsoft Flight Simulator (2020)
Microsoft Flight Simulator (dar vadinamas Microsoft Flight Simulator 2020) – naujausia lėktuvų valdymo simuliatoriaus „Microsoft Flight Simulator“ dalis. Ji buvo išleista 2020 m. rugpjūčio 18 d. Tai yra vienuolikta šio simuliatoriaus dalis ir pirmoji pagrindinė dalis po 2006 m. „Microsoft Flight Simulator X“.
Šioje dalyje pilnai simuliuojamas visos Žemės paviršiaus žemėlapis naudojant „Bing Maps“ sistemas. Trimačiai objektai simuliuojami „Microsoft Azure“ programa.
Iš viso simuliatoriuje yra apie 2 milijonai miestų ir kaimų, 1,5 milijardo pastatų ir 37 000 realių oro uostų. Visa aplinka gali būti atsisiunčiama realiuoju laiku skrendant arba atsisiųsta iš anksto. Iš viso simuliatorius generuoja virš 2 petabaitų informacijos.
Dėl realių oro sąlygų atvaizdavimo galimybių simuliatorius žaidime leidžia tiesiogiai matyti audras, viesulus ar uraganus.
Raukučiai
Raukučiai – kaimas Molėtų rajono savivaldybėje, 7 km nuo Inturkės, 5 km į pietryčius nuo Molėtų. Šiauriau kaimo telkšo Rudesa, vakaruose – Rudesėlis.
Istorija
1682 m. kaimas minimas Molėtų bažnyčios krikšto metrikų knygoje (Raukutiškės).
Lupenkos apylinkė
Lupenkos apylinkė – Lietuvos TSR administracinis-teritorinis vienetas šiaurės rytų Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Smalvų valsčiuje, 1950 m. priskirta naujam Zarasų rajonui. Panaikinta 1954 m. gegužės 25 d. prijungiant prie Bernotiškių apylinkės ir Smalvų apylinkės.
Isabalio departamentas
Isabalio departamentas  – departamentas Gvatemalos rytinėje dalyje, Hondūro įlankos pakrantėje, Belizo ir Hondūro pasienyje. Administracinis centras – Puerto Barijosas.
Departamente yra keletas senovinių majų miestų, iš kurių žymiausias – Kirigva (įtrauktas į UNESCO pasaulio paveldą).
Administracinis suskirstymas
Departamentas padalintas į 5 savivaldybes:
Juozapas Pacas
Biografija
Lietuvos magnatų Pacų giminės atstovas, herbo „Gozdava“ savininkas. Lietuvos dvaro vėliavininko Jono Kazimiero Paco sūnus. Ignoto ir Mykolo Jono tėvas.
Bresto seimo maršalka 1719 metais. Nuo Bresto vaivadijos buvo Stanislovo Leščinskio elektorius 1733 metais. 1735 metais kartu su Stanislovu Leščinskiu buvo Karaliaučiuje, kur kartu prisijungė prie Dzikovo konfederacijos.
1754 metais buvo apdovanotas Baltojo erelio ordinu.
Mirštanti ir atgimstanti dievybė
thumb|250px|Iš Osirio kūno augantys javai. Bareljefo iš [[Filai|Filų perpieša]] thumb|200px|Kristaus prisikėlimas. XVI a. prancūziška miniatiūra Mirštanti ir atgimstanti dievybė – pasaulio religijose ir mitologijoje sutinkamas archetipas apie dievybę, mirštančią, kad vėl prisikeltų. Šis siužetas ypač paplitęs senovės Viduržemio jūros pakrančių kraštų mitologijoje.
Mirštanti ir atgimstanti dievybė dažniausiai vaizduojama kovojanti su drakonu ar kokia kita chtoniška, naikinančia dievybe (pvz., Osiris prieš Setą, Balu prieš Mutu, Inana prieš Ereškigalę), arba savo kokiu nors poelgiu užsitraukia Deivės-Motinos (buvusios sutuoktinės) rūstybę (Dumuzis ir Inana, Adonis ir Artemidė, Dionisas ir Hera). Šio kosminio konflikto metu dievybė nužudoma (Osiris, Adonis, Atis, Dionisas), išnyksta (Telepinas, Demetra), laikinai pralaimi, netenka gyvybiškai svarbios kūno dalies (pvz., Horas – akies). Ieškoti šio dievo išeina artimas žmogus – sesuo, žmona, motina, rečiau – sūnus ar kitas giminaitis. Radus dievą, jis atgaivinamas, o tada (dažnai su artimųjų pagalba) įveikia priešininką (pvz., Balu – Mutu ir Jamu, hetitų griaustinio dievas – su Inaros ir Hupasijos pagalba – gyvatę Ilujanką). Atgimęs dievas susigrąžina savo statusą, tačiau kartais gali tapti pomirtinio pasaulio valdovu (kaip Osiris, kurio žemiškuoju pakaitalu tampa Horas).
Mirštančios ir atgimstančios dievybės mitas glaudžiai susijęs su žemdirbystės metafora – pvz., kultūrinis herojus, egiptiečius išmokęs žemdirbystės, Osiris lyginamas su kviečio arba miežio grūdu, jo mirtis ir prisikėlimas – su Nilo potvyniais ir atoslūgiais. Šumerų mitologijoje Inana tapatinama su žemės derlumu, o jos vyras Dumuzis – su pavasarinėmis augimo galiomis. Lietaus ir audrų dievo Balu mirtis sukelia sausrą, nyką, o jo atgimimas – sužaliavimą. Mituose apie Adonį, Atį, Demetrą ir Persefonę irgi būdingai prilyginama šių dievų mirtis su sausra, badu, nyka, žiema, o sugrįžimas – su pavasariu, atgimimu, derlumu.
Senovės Egipte Osirio mirties ir prisikėlimo drama buvo pažymima per didelę šventę, sutapusia su didžiausiu Nilo potvyniu. Mesopotamijoje III tūkstm. pr. m. e. pavasario ir rudens lygiadieniais buvo švenčiamos Inanos ir Dumuzio sutuoktuvės. Adonio kultas Viduržemio jūros pakrantėse buvo susijęs su žemdirbiškomis šventėmis, graikų dionisijos ir eluesinų misterijos sutapo su derliaus nuėmimo šventėmis.
Mirštančios ir atgimstančios dievybės mito atgarsių yra ir senoviniuose ritualuose: karaliaus-žynio marinime, gyvatės ar kokio kito gyvūno, tapatinamo su sausrą lemiančia dvasia, nužudyme; mergaitės aukojime skalsos dievybei; taip pat daugelyje pavasarinių apeigų.
Šio mito semantika, į kurią patenka įvairūs ciklai (metų laikų, dienos, žmogaus gyvenimo, valdovo įpėdinystės), tvarkos ir chaoso sandūra, leido įtraukti ir astralinius, kosmogoninius, eschatologinius, iniciacinius turinius, susieti šį mitą su herojaus mitu (plg., herojaus išėjimas iš namų, kova su anapusinėmis jėgomis, pergalė ir gerovei reikalingo objekto užvaldymas, sugrįžimas). Mirties ir prisikėlimo motyvas yra paradigma, pagal kurią dėstomi įvairiausi mitiniai pasakojimai – pvz., apie Heraklį, Akteoną, Orfėją ir Euridikę, egiptiečių pasaka apie du brolius, evangelijų istorija apie Kristaus mirtį ir prisikėlimą. Čia įžvelgiamas ir glaudus ryšys su klasikinio epinio pasakojimo schema, kur herojus, užsitraukęs dievų ar demonų rūstybę, miršta arba yra pagrobiamas, tada išgelbstimas artimųjų, nugali priešininką ir atstato prarastą gerovę (pvz., Gilgamešo epas, Odisėja, Ramajana ir kt.). Mirštančios ir atgimstančios dievybės mitui daug dėmesio skyrė britų antropologas Džeimsas Freizeris (pagr. veikalas – „Auksinė šakelė“), kurio manymu šis siužetas atspindi archajinę žmogaus siekio valdyti gamtą paradigmą. Vėliau Freizeris susilaukė daug kritikos, o pats mitas imtas matyti kaip labiau Artimųjų Rytų, o ne visuotinis siužetas. Karlas Gustavas Jungas archetipinius mirties ir atgimimo procesus matė kaip kolektyvinės pasąmonės traspersonalinio simbolizmo dalį. Dievybės prisikėlimą jis laikė savasties integracija. Kristaus mirtį ir prisikėlimą Jungas laikė ne (tiek) istoriniu įvykiu, kiek mirštančios ir atgimstančios dievybės mito atmaina.
Mscibavos valsčius
Mscibavos valsčius – buvęs administracinis-teritorinis vienetas dabartinėje vakarų Baltarusijos teritorijoje. Centras – Mscibava.
Istorija
Valsčius įkurtas XIX a. Gardino gubernijoje. Po I pasaulinio karo atiteko Lenkijai. 1922 m. gruodžio 30 d. prijungtos dalys Sviancicos valsčiaus ir Svisločiaus valsčiaus, o dalis Mscibavos valsčiaus perduota Biskupcų valsčiui ir Šylavičų valsčiui. 1933 m. spalio 16 d. įkurtos 22 gromados.
Brolis lokys
Brolis lokys – 2003 m. JAV animacinis nuotykių filmas, kurį sukūrė „Walt Disney Animation Studios“ ir režisavo Aaron Blaise su Robert Walker. Tai 44-asis „Disney“ animacinis filmas. Filme Aliaskos vietinis berniukas Kenajus persekioja lokį ir jį nužudo, tačiau dvasios, supykusios dėl šios nereikalingos mirties, kaip bausmę patį Kenajų paverčia lokiu. Kad vėl taptų žmogumi, Kenajus turi nukeliauti į kalną, kur Šiaurės pašvaistė liečia žemę.
Filmas sulaukė nevienareikšmiškų arba neigiamų kritikų vertinimų, bet 76-uosiuose „Oskarų“ apdovanojimuose buvo nominuotas geriausio animacinio filmo kategorijoje, tačiau pralaimėjo „Pixar“ filmui „Žuviukas Nemo“. Filmas uždirbo 250 milijonų JAV dolerių, o jo biudžetas buvo 46 milijonai JAV dolerių.
Zamokai
Zamokai – kaimas Molėtų rajono savivaldybėje, 2 km į šiaurės vakarus nuo Mindūnų, prie Stirnių ežero.
Istorija
1682 m. kaimas minimas Molėtų bažnyčios krikšto metrikų knygoje.
Padarosko valsčius
Padarosko valsčius – buvęs administracinis-teritorinis vienetas dabartinėje vakarų Baltarusijos teritorijoje. Centras – Padaroskas.
Istorija
Valsčius įkurtas XIX a. Gardino gubernijoje. Po I pasaulinio karo atiteko Lenkijai. 1922 m. gruodžio 30 d. prijungta dalis Zelzino valsčiaus. 1933 m. spalio 16 d. įkurta 21 gromada.
Berčiūnų apylinkė (Zarasai)
Berčiūnų apylinkė – Lietuvos TSR administracinis-teritorinis vienetas šiaurės rytų Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Degučių valsčiuje, 1950 m. priskirta naujam Zarasų rajonui. Panaikinta 1954 m. gegužės 25 d. prijungiant prie Bikėnų apylinkės, Girsių apylinkės, Kopūstinės apylinkės ir Kavoliškių apylinkės.
Valas (upė)
Ištakos Šiaurės Sachalino žemumoje, per kurią ir teka. Upė teka Noglikio miesto apygardos teritorija.
Upės ilgis 112 km. Baseino plotas 1440 km². Upė teka iš vakarų į rytus.
Grybiškės apylinkė
Grybiškės apylinkė (arba Grybiškių apylinkė) – Lietuvos TSR administracinis-teritorinis vienetas šiaurės rytų Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Salako valsčiuje, 1950 m. priskirta naujam Zarasų rajonui. Panaikinta 1954 m. gegužės 25 d. prijungiant prie Bikėnų apylinkės ir Kopūstinės apylinkės.
Peskų valsčius (Valkaviskas)
Peskų valsčius – buvęs administracinis-teritorinis vienetas dabartinėje vakarų Baltarusijos teritorijoje. Centras – Peskai.
Istorija
Valsčius įkurtas XIX a. Gardino gubernijoje. Po I pasaulinio karo atiteko Lenkijai. 1933 m. spalio 16 d. įkurta 30 gromadų.
Kauno audiniai
Kauno audiniai – buvusi Lietuvos įmonė, gaminusi šilko audinius. Pagrindinės įmonės patalpos buvo Kauno centre, Karmelitų rajone, Gedimino gatvėje.
Istorija
Įmonė 1930 m. įkūrė Latvijos verslininkas Hirsch. 1939 m. pagamino 0,9 mln metrų audinių. 1977 m. pagamino 7,1 mln metrų audinių, dirbo 1500 darbuotojų. Įmonės pagrindu gyvavo futbolo klubas FK Kauno audiniai. 1998 m. per Rusijos finansų krizę patyrė 2 mln. litų nuostolių. 1999 m. dirbo 450 darbuotojų, 2003 m. dirbo 100 darbuotojų. 2005 m. įmonė likviduota.
Berio rankraštis
Berio rankraštis arba Briuselio valandų knyga – iliuminuotas XV amžiaus rankraštis, skirtas Prancūzijos Berio ir Overnės hercogui Žanui Beriui.
Istorija
Šis rankraštis minimas 1402 m. hercogo Berio turto inventoriuje. Dokumentuose rašoma, jog tai „nuostabi valandų knyga, iliustruota rancūzų dailininko ir miniatiūristo Žakmaro de Hesdino “.
Šį rankraštį, taip pat ir inventoriuje padarytą įrašą tyrinėjo prancūzų istorikas Leopoldas Viktoras Delislis ir amerikiečių istorikas Milardas Meisas. Jie patvirtino versiją, jog tai būtent to laikotarpio rankraštis, kaip nurodyta inventoriuje.
Tačiau yra mokslininkų, kurie abejojo, jog inventoriuje nurodyta būtent ši valandų knyga.
1937 metais Viktoro Delislio hipotezę atmetė istorikas F.Lina, savo abejones išsakė ir kitas istorikas R. Kalkinsas 1970 metais.
Tačiau tiksliai žinoma, jog Briuselio valandų knyga buvo užsakyta hercogo Žano Berio.
Žinoma, jog kažkuriuo metu šis rankraštis atiteko Burgundijos hercogui Žanui San Pjierui. Jo žmonos Burgundijos hercogienės Margaritos Bavarskajos turto inventoriuje nuo 1424 metų yra įrašas apie šį rankraštį.
Struktūra
Rankraštyje yra nutapyti du hercogo Žano Berio portretai. Daugelyje lapų yra nupieštas hercogo herbas. Šiam hercogui rankraščių buvo sukūrę ir kiti dailininkai.
Saturno šešiakampis
thumb|right|250px|Saturno šešiakampis 2014 m. balandžio 2 d. Saturno šešiakampis – debesų darinys Saturno šiaurės poliuje, esantis apie 78°. Šešiakampio kraštinių ilgis siekia apie 13 800 km ir tai yra daugiau nei Žemės skersmuo (12 700 km). Šis darinys apsisuka per 10 val. 39 min. ir 24 s., lygiai tokiu pačiu laiku kaip ir planetos radijo bangos.
Saturno šešiakampis buvo atrastas 1981 m. Voyager programos metu ir vėliau patvirtintas 2006 m. Cassini-Huygens zondo. Cassini zondas atskleidė šešiakampio spalvų kaitą nuo melsvos iki auksinės.
Pagal Hablo kosminio teleskopo duomenis planetos pietinis polius neturi šešiakampio, tačiau čia yra sūkurys. Taip pat toks darinys randamas ir pačiam šešiakampyje.
Cassini galėjo stebėti šešiakampį tik infraraudonaisiais spinduliais iki tol, kol 2009 m. planeta pasisuko į Saulės spindulius. Tuo metu Cassini sugebėjo nufilmuoti šešiakampio orų kaitą judėdamas planetos greičiu ir taip stebėdamas tik paties šešiakampio judėjimą. Po šio atradimo ir po to, kai darinys vėl atsisuko į Saulę, astronomai mėgėjai galėjo stebėti šešiakampį iš Žemės.
Spalva
Tarp 2012 ir 2016 m. šešiakampis pakeitė savo spalvą iš melsvos į auksinę spalvą. Spėjama, kad tai gali būti dėl skirtingo Saulės spindulių stiprumo skirtingais metų laikais.
Mukulių apylinkė
Mukulių apylinkė – Lietuvos TSR administracinis-teritorinis vienetas šiaurės rytų Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Imbrado valsčiuje, 1950 m. priskirta naujam Zarasų rajonui. Panaikinta 1954 m. gegužės 25 d. prijungiant prie Girsių apylinkės.
Garliavos meno mokykla
265px|miniatiūra|right|Skyrius Raudondvaryje
Kauno r. Garliavos meno mokykla – neformaliojo vaikų švietimo (muzikinio ir dailės) mokykla, veikianti Garliavoje, Kauno rajone. Mokymo forma – dieninis neformalusis meninis ugdymas. Mokykla turi skyrius Babtuose, Raudondvaryje, Vilkijoje. Mokyklos savininkė yra Kauno rajono savivaldybė. Įstaigos kodas Juridinių asmenų registre – 191099071, mokymo kalba – lietuvių.
Į meno mokyklą priimami vaikai nuo 5 metų, ir kartais jie čia praleidžia 12 metų. Dailės mokamasi 7, muzikos – 8 metus, yra ir išplėstinis meninis ugdymas, kurį lankyti galima tol, kol mokomasi bendrojo lavinimo mokykloje. Mokytis priimami ir suaugę asmenys.
2020-2021 mokslo metais meninius gebėjimus ugdė ir lavino 854 moksleiviai. Iš jų: Garliavoje - 499, filialuose Raudondvaryje - 254, Vilkijoje - 65, Babtuose - 36. Mokykloje dirbo 75 pedagogai: 1 mokytojas ekspertas, 31 mokytojas metodininkas, 19 vyresniųjų mokytojų, 26 mokytojai.
Istorija
Mokykla įsteigta ir veiklą pradėjo 1974 m. Tuomet buvo priimti 72 mokiniai ir 3 mokytojai, mokę groti smuiku, pianinu ir akordeonu. Įstaiga iki 1984 m. neturėjo savų patalpų ir dirbo Garliavos Jonučių vidurinėje mokykloje. 1984 m. persikėlė į suremontuotą pastatą Vytauto g. 54.
Babtų ir Vilkijos skyriai įsteigti 1992, Raudondvario – 1993 m. 2019 m. Raudondvaryje mokykla persikėlė į atnaujintas patalpas šalia dvaro. 2003-2005 m. įgyvendintas mokyklos plėtros ir profilio pagilinimo planas - atidaryti dailės skyriai Garliavoje  ir  Vilkijoje. 2004 m. mokyklai suteiktas meno mokyklos vardas.
Mokykloje 2015-2016 mokslo metais meninius gebėjimus ugdė ir lavino 710 moksleivių. Iš jų: Garliavoje – 501, filialuose Raudondvaryje – 127, Vilkijoje – 60, Babtuose – 22 mokiniai. Mokykloje dirbo 68 pedagogai: 29 mokytojai metodininkai, 14 vyresniųjų mokytojų, 25 mokytojai.
Bučeliškė
Bučeliškė – kaimas Molėtų rajono savivaldybėje, 8 km nuo Inturkės, 4 km į rytus nuo Molėtų, Siesarties ežero pietiniame krante. Nuo 2010 čia gyvena Donato Ivanausko šeima. Veikia narkomanų reabilitacijos centras „Nugalėtojų akademija“ (įkurtas 2010 m. girininkijos pastate).
Istorija
Kaimas minimas Molėtų bažnyčios krikšto metrikų knygose kaip Bučeliai (1683 m.), Bučiškės (1698). Visa kaimo dirbama žėmė bei aplinkiniai miškai, viso 200ha, priklausė grafui Konstantinui Rajevskiui. Iki mūsų laikų išliko palivarko gyvenamas namas, kurį 1936 metai įsigijo Molėtų vaistininkas, Lietuvos kariuomenės atsargos majoras Jeronimas Ivanauskas, pirmais vokiečių okupacijos mėnesiais nesėkmingai bandęs gelbėti Molėtų žydus.
XX a. kaime buvo Rudesos girininkija.
FK Krupa
Krupos FK – Bosnijos ir Hercegovinos futbolo klubas iš Krupos prie Vrbaso.
Istorija
Klubo ištakos siekia 1983 m.
2022–2023 m. sezone rungtyniavo RS Pirmoje lygoje ir tapo lygos nugalėtojais.
Porazavos valsčius
Porazavos valsčius – buvęs administracinis-teritorinis vienetas dabartinėje vakarų Baltarusijos teritorijoje. Centras – Porazava.
Istorija
Valsčius įkurtas XIX a. Gardino gubernijoje. Po I pasaulinio karo atiteko Lenkijai. 1922 m. gruodžio 30 d. prijungta dalis Sviancicos valsčiaus, o dalis Porazavos valsčiaus perduota Svisločiaus valsčiui. 1933 m. spalio 16 d. įkurtos 36 gromados.
Raudondvario II tvenkinys
Raudondvario II tvenkinys – tvenkinys Lietuvoje, Kauno rajone, 2,5 km į šiaurę nuo Raudondvario gyvenvietės centro, Nevėžio kraštovaizdžio draustinyje. Sudarytas užtvenkus Bajoriškės upelį (Nevėžio intakas) 1,8 km nuo jo žiočių. Tvenkinio ilgis iš šiaurės vakarų į pietryčius – 0,33 km, plotis – iki 0,11 km. Altitudė 62,8 m. Krantai neaukšti, vietomis apaugę medžiais. Aplinkui daugiausia plyti dirbami laukai. Priešsroviui iškart telkšo Raudondvario I tvenkinys. Šalia įsikūręs Bernatonių kaimas. Vakarine pakrante eina kelias.
Žaizdos žemės mūsų
Žaizdos žemės mūsų – 1971 m. Lietuvos kino studijoje sukurtas meninis filmas. Drama. Nespalvotas. Plačiaekranis. Filmo trukmė – 100 min.
Siužetas
Lietuvos valstybės kūrimosi istorija ir ideologinių priešpriešų pasireiškimai Žemaitijos miestelyje 1918 m. - 1920 m.
Karveliškių apylinkė
Karveliškių apylinkė – Lietuvos TSR administracinis-teritorinis vienetas šiaurės rytų Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Degučių valsčiuje, 1950 m. priskirta naujam Zarasų rajonui. Panaikinta 1954 m. gegužės 25 d. prijungiant prie Girsių apylinkės ir Kavoliškių apylinkės.
Gvianos žemuma
Gvianos žemuma – žemuma Pietų Amerikos šiaurės rytuose, Gvianos plokščiakalnio papėdėje, tarp Orinoko deltos ir 4 ° š. pl. lygiagretės (Ojapokės žiočių). Driekiasi pagal Atlanto vandenyno pakrantę per Gajanos, Surinamo ir Prancūzijos Gvianos žemes. Sudaryta iš paleogeno ir neogeno jūrinių bei aliuvinių nuogulų.
Klimatas subekvatorinis, drėgnas ir karštas. Per metus iškrenta iki 3300 mm kritulių. Veši drėgnieji atogrąžų miškai, savanos, pelkės. Sukultūrintuose plotuose – ryžių, cukranendrių pasėliai.
Čaivo įlanka
Į įlanką įteka šie upės ir upeliai: Evajus, Pliosovis, Askasajus, Valas, Kijusis, Chanduza, Botasinas, Chojambusibinas, Didysis Garomajus, Mažasis Garomajus, Nutovas, Gribnojus, Osojus.
Įlankos akvatorijoje yra salos Irkimibu, Arkutu, Soniga ir Bauta.
Įlankoje gausu žuvies – lašišinių žuvų, silkių, menkių ir plekšnių.
Lietuvos futbolo varžybos 2020 m.
COVID-19 pandemija
2020 m. kovo 12 d. LFF pranešė, kad dėl kilusios COVID-19 viruso pandemijos nukeliamos antrojo turo rungtynės. Nuo kovo 12-osios, visi vieši renginiai tiek uždarose, tiek atvirose erdvėse sustabdyti dvejoms savaitėms. Visi LFF vykdomi ir kuruojami renginiai bei varžybos buvo sustabdytos iki 2020 m. kovo 27 d. Kovo 27 d. karantinas pratęstas iki balandžio 13 d. o po to dar dvejoms savaitėms. Gegužės 13 d. vyriausybė leido atnaujinti aukšto meistriškumo sporto čempionatus nuo gegužės 30 d. Pirmenybės tęsėsi visose lygose, tačiau daugelyje buvo sutrumpintos. A lygos varžybos vyko keturiais ratais vietoje šešių, pirmos ir antros lygos varžybos vyko 1,5 rato sistema. Visos varžybos vyko be žiūrovų.
Nuo spalio mėn. rungtynes buvo pradėta leisti stebėti ribotam skaičiui žiūrovų. UEFA sprendimu tarptautines rungtynes stebėti stadione galėjo iki 30% stadiono talpos. Taisyklė galiojo šalyse, kuriose vietinės valdžios COVID-19 saugumo gairės neribojo lankymosi renginiuose, ar apribojimai buvo mažesni. Stadione galėjo lankytis tik šeimininkų komandos sirgaliai. Lapkričio 7 d. Lietuvoje vėl buvo įvestas karantinas, aukšto meistriškumo varžyboms buvo leista tęstis, tačiau varžybos vėl vyko be žiūrovų.
Antroji COVID-19 banga užklupo spalio mėn. Smarkiai didėjant užkrėtimų skaičiui, visos jaunimo varžybos buvo sustabdytos nuo spalio 27 d. iki lapkričio 8 d. A lygoje, visa FK Riterių komanda buvo priversti saviizoliuotis po to kai vienam iš žaidėjų buvo nustatytas COVID-19 užkrėtimas, nors pakartotinas mėginys ir buvo neigiamas.
Arėjant paskutiniam A lygos etapui, kuris buvo numatytas, FK Sūduva pranešė kad du žaidėjai turi koronaviruso simptomus ir karantinuojasi. Po kelių dienų vienam žaidėjui buvo patvirtintas teigiamas mėginys, o dar po poros dienų 19 klubo narių mėginiai buvo teigiami. Komandos treniruotės buvo nutrauktos, visi žaidėjai saviizoliavosi. LFF sutiko perkelti rungtynes į lapkričio 8 d., o vėliau į lapkričio 12 d., su galimybe perkelti į lapkričio 22 d., pasibaigus Tautų lygos varžybų periodui. Buvo neatmetamas ir blogiausias scenarijus – šios dvikovos perkėlimas į 2021 metus. Galiausiai buvo priimtas sprendimas žaisti rungtynes lapkričio 14 d. Sprendimas susilaukė daug kritikos nes tiek Sūduvos tiek Žalgirio žaidėjams atstovaujantiems rinktinėje nebuvo leista išvykti su rinktine, kuri žaidė su Farerų salomis lapkričio 11 d., su Baltarusija 15 d. ir Kazachstanu 18 d. Žalgiris norėjo sužaisti rungtynes kuo greičiau, argumentuodami kad augant užkrėtimų skaičiui rungtynės gali išties šiais metais neįvykti. Sūduva norėjo nukelti rungtynes kuo vėliau, nes žaidėjai neturėjo pakankamai laiko atsigauti po persirgimo. V.Širmelis teigė kad net pasaulinės praktikos nėra, ką daryti su tais žaidėjais, kurie ateina į treniruotę persirgę šita liga, vienas žaidėjas reagavo vienaip, kitas – kitaip. Sūduvos treneris apibūdino rungtynes tarsi buvo sustatyti prie sienos sušaudyti. Žalgiris laimėjo rungtynes 3:0 ir po 3 metų pertraukos iškovojo čempiono titulą.
Lapkričio 4 d. FK Kauno Žalgiris pranešė kad dviejų žaidėjų koronaviruso mėginiai buvo teigiami.
Lietuvos studentų futbolo lyga nutarė stabdyti sezoną dėl susidariusios sudėtingos COVID-19 situacijos. Jo atnaujinimas numatytas pasibaigus karantinui. Čempionate buvo prasidėjęs antrasis ratas iš numatytų kuturių.
Grybinės apylinkė
Grybinės apylinkė – Lietuvos TSR administracinis-teritorinis vienetas šiaurės rytų Lietuvoje.
Lietuvos futbolo varžybos 2020 m.
2020 m. LFF Supertaurės rungtynės
- -
Grybinės apylinkė
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Imbrado valsčiuje, 1950 m. priskirta naujam Zarasų rajonui. Panaikinta 1954 m. gegužės 25 d. prijungiant prie Imbrado apylinkės ir Pavydinės apylinkės.
Lietuvos futbolo varžybos 2020 m.
Dalyviai
Spalvų reikšmės:
Galutinė lentelė
Dėl COVID-19 pandemijos sezono pradžia buvo uždelsta, ir norint sutrumpinti šį sezoną varžybos vyko 1,5 rato sistema: po pirmojo rato dalyviai buvo padalinti į dvi grupes, ir antrasis ratas vyko tik tarp savo grupės komandų.
Antra lyga
LFF Antra lyga arba LFF II lyga yra trečios pakopos pirmenybės. 2020 m. pirmenybes sudarė dvi zonos, viso žaidė 26 komandos. Pietų zonoje, kuri organizuojama Kauno AFF, kovojo komandos iš Aukštaitijos, Vilniaus, bei pietinės Lietuvos. Vakarų zonoje, kuri organizuojama Telšių AFF, žaidė komandos iš Žemaitijos.
Galutinės lentelės
Dėl COVID-19 pandemijos sezono pradžia buvo uždelsta, ir norint sutrumpinti šį sezoną varžybos vyko 1,5 rato sistema: po pirmojo rato dalyviai buvo padalinti į dvi grupes, ir antrasis ratas vyko tik tarp savo grupės komandų.
Trečia lyga
Šiais metais III lygos varžybos vyko Vilniaus, Klaipėdos, Šiaulių ir Alytaus apskrityse.
Vilniaus zona
FK Medžiai pernai laimėjo III lygos čempionatą, tačiau nepanoro licencijuotis į II lygą ir toliau žaidė III lygoje. Dėl šios priežasties, tik dvi komandos pakilo iš SFL A lygos.
Varžybos dėl COVID-19 šį sezoną buvo sutrumpintos ir vyko 1,5 rato sistema.
Šiaulių zona
Iš varžybų pasitraukė ilgamečiai dalyviai Ginkūnų Šauliai-Dakaras. Komandos žaidėjų pagrindas prisijungė prie vienos iš veteranų ekipų Šiauliuose.
Varžybos vyko įprasta dviejų ratų sistema.
Klaipėdos zona
Varžybos vyko įprasta dviejų ratų sistema.
Alytaus zona
Varžybos vyko įprasta dviejų ratų sistema.
Sekmadienio futbolo lyga (SFL)
Kovo 20 d. buvo patvirtinti 2020 m. SFL dalyviai ir lygų struktūra. Ją sudaro 4 vertikalūs divizionai: SFL A - 12 komandų, SFL B - 12 komandų, SFL C - 10 komandų, SFL D - 10 komandų.
Prieš koronaviruso pandemijos protrūkį numatytas startas balandžio 18 d. buvo atidėtas neribotam laikotarpiui. Tuo metu buvo išgryninti keturi galimi sprendimai: A) Iki maksimumo mažinti vasaros pertrauką, žaidžiami abu ratai B) Bus žaidžiamas tik vienas ratas rudenį C) Pirmenybės bus reorganizuotos į sistemą ruduo-pavasaris D) Pirmenybės šiais metais nevyks. Vyriausybės įteisintas karantinas galiojo nuo kovo 12 d. iki gegužės 30 d., kai vyriausybė leido atnaujinti aukšto meistriškumo varžybas. Po konsultacijos buvo nuspręsta kad SFL varžybos atitinka aukšto meistriškumo varžybų kriterijus, ir SFL čempionatas galės startuoti.
(N) pažymėtos naujos komandos. Nauja komanda IFEX Margiris susijungė su A Komanda ir dalyvaus III lygoje. FK Ave.Ko. atsisakė kilti į III lygą, ir buvo nubausti 4 taškų bauda.
Dėl COVID-19 pandemijos sezonas buvo sutrumpintas, A ir B divizionuose varžybos vyko 1,5 rato sistema: po pirmojo rato dalyviai buvo padalinti į dvi grupes, ir antrasis ratas vyko tik tarp savo grupės komandų.
Lentvaris B pasitraukė iš SFL D lygos.
LFF taurės turnyras
Hegelmann LFF taurės turnyro tvarkaraštis:
Kitos moterų futbolo varžybos
LMFA planuojamos kitos respublikinės varžybos 2020 m. kovo–lapkričio mėnesiais:
Latvijos futbolo federacija organizavo 2020 m. Baltijos moterų futbolo lygą (BWFL). BWFL buvo sukurta 2005 metais, bet po 2010-ųjų turnyras neberengtas. Turnyras buvo atkurtas 2017 metais. Lietuvą atstovavo Šiaulių FK „Gintra-Universitetas“ ir FK „Kauno Žalgiris“, Latviją - Rygos FS, Rygos FK „Dinamo“, Estiją - Talino JK „Kalev“, Talino FC „Flora“. Nauju formatu vykusiose varžybose komandos tarpusavyje sužaidė po vienerias rungtynes, o daugiausiai taškų pelniusios ekipos pateko į finalinio ketverto turnyrą.
Nacijų lygos rungtynės
-
-- -
Draugiškos rungtynės
--- Lietuvos nacionalinės vyrų rinktinės sudėtis: Tomas Švedkauskas, Egidijus Vaitkūnas, Edvinas Girdvainis, Markus Palionis, Saulius Mikoliūnas (55 min. Ovidijus Verbickas), Domantas Šimkus (88 min. Martynas Dapkus), Justas Lasickas (68 min. Markas Beneta), Gratas Sirgėdas (68 min. Paulius Golubickas), Modestas Vorobjovas, Arvydas Novikovas (55 min. Fiodoras Černychas), Donatas Kazlauskas (68 min. Gytis Paulauskas). --- Atsargoje: Emilijus Zubas, Edvinas Gertmonas, Vytas Gašpuitis, Karolis Laukžemis, Danielis Romanovskis.
Nacijų lygos rungtynės
---
-- Atsargoje: Deividas Mikelionis, Edvinas Gertmonas, Vytas Gašpuitis, Daniel Romanovskij, Gytis Paulauskas.
Draugiškos rungtynės
--
Stroliškiai
Stroliškiais vadinami kaimai Molėtų rajone:
Lietuvos futbolo varžybos 2020 m.
Nacijų lygos rungtynės
--
--- Lietuvos rinktinės sudėtis: Tomas Švedkauskas, Markas Beneta, Edvinas Girdvainis, Vytas Gašpuitis, Egidijus Vaitkūnas, Vykintas Slivka, Edgaras Utkus (75 min. Daniel Romanovskij), Justas Lasickas (46 min. Karolis Laukžemis), Tautvydas Eliošius (55 min. Gratas Sirgėdas), Arvydas Novikovas (82 min. Deimantas Petravičius), Donatas Kazlauskas (55 min. Ernestas Veliulis).
Atsargoje: Deividas Mikelionis, Ignas Driomovas, Dominykas Barauskas, Rolandas Baravykas, Ovidijus Verbickas, Linas Mėgelaitis, Gytis Paulauskas. ---
Vallabhbhai Patel
Valabhbhajus Džhaverbhajus Patelis (, arba Sardaras Patelis; 1875 m. spalio 31 d. – 1950 m. gruodžio 15 d.) – Indijos politikas, vienas įtakingiausių Indijos nacionalinio kongreso vadovų bei kovotojų dėl Indijos nepriklausomybės.
Gimė Gudžarate. Baigė teisės mokslus ir tapo advokatu (baristeriu), dirbo įvairiuose Gudžarato miestuose. Buvo išvykęs į Londoną, mokėsi Middle Temple teisės mokykloje. 1917 m. grįžęs Indijon, Patelis susitiko su Mohandu Gandžiu ir įsitraukė į kovą dėl Indijos nepriklausomybės. Uoliai ėmėsi vadovauti mokesčių nemokėjimo kampanijai, tapo Gudžarato savivaldos tarybos nariu, palaipsniui įgavo didelę įtaką Indijos nacionaliniame kongrese. Išrinktas į Ahmadabado savivaldos pirmininkus. Valabhbhajus Patelis Britų kolonijinės valdžios daug kartų suimtas, kalintas. Prasidėjus Antrajam pasauliniam karui, Patelis ragino visuotiniam Indijos liaudies sukilimui, dėl to 1942–1945 m. vėl įkalintas.
Indijai 1947 m. tapus nepriklausoma valstybe, Valabhbhajus Patelis ėjo ministro pirmininko pavaduotojo, įvairių ministerijų vadovo pareigas (vidaus reikalų ministras, kariuomenės vadas). Siekė Indijos valstijų ir buvusių kunigaikštysčių didesnės integracijos ir politinio suvienijimo. Jis pasiekė, kad 565 vasalinės kunigaikštystės įsijungtų į Indijos valstybę. 1948–1950 m. Patelis, Džavaharlalis Nehru ir Č. Radžagopalačaris sudarė savotišką triumviratą, valdžiusį šalį. Tarp Patelio ir Nehru įvairiais klausimais vyko trintis, tačiau neišaugo į atvirą priešpriešą.
Sardaras Patelis Indijoje laikomas vienu iš nepriklausomybės tėvų, jo vardu pavadintos gatvės, įmonės, mokslo įstaigos, infrastruktūros objektai, Ahmadabado oro uostas ir kriketo stadionas. 2014 m. Indijos vyriausybė spalio 31 d. (Patelio gimtadienį) paskelbė Nacionaline vienybės diena, o 2018 m. pietryčių Gudžarate pastatyta 182 m aukščio (aukščiausia pasaulyje) statula Sardarui Pateliui.
FC Stade Lausanne-Ouchy
Football Club Stade Lausanne Ouchy – Šveicarijos futbolo klubas iš Lozanos.
Istorija
Klubas įkurtas 2001 m., kai susijungė FC Stade Lausanne ir FC Ouchy Olympic.
Rosės valsčius
Rosės valsčius – buvęs administracinis-teritorinis vienetas dabartinėje vakarų Baltarusijos teritorijoje. Centras – Rosė.
Istorija
Valsčius įkurtas XIX a. Gardino gubernijoje. Po I pasaulinio karo atiteko Lenkijai. 1922 m. gruodžio 30 d. prijungta dalis Ciareškų valsčiaus, o dalis Rosės valsčiaus perduota Biskupcų valsčiui. 1933 m. spalio 16 d. įkurtos 24 gromados.
Solomon Baruch Komaiko
Solomonas Baruchas Komaiko (1879 m. rugsėjo 15 d. Anykščiuose, Rusijos imperija  – 1957 m. balandžio 29 d. Majamyje, JAV) – Lietuvos žydų kilmės JAV rašytojas, žurnalistas ir sionistas.
Biografija
Gimė 1879 m. rugsėjo 15 d. Anykščiuose. Vaikystėje mokėsi Vilniaus ješivoje. 1899 m. kartu su tėvais emigravo į JAV. Atvykęs į Niujorką, pradėjo dirbti korespondentu sionistiniame laikraštyje Die Welt. 1903 m. apsigyveno Čikagoje, kur rašė straipsnius į žydų laikraščius  Chicago Sentinel, Jewish Daily Courier, Jewish Daily News of New York, Jewish Morning Journal, Jewish Record. 1907 m. išrinktas į Kadimah sionistų organizaciją. 1910 m. įkūrė draudimo bendrovę.
Po Versalio sutarties pasinaudodamas savo kaip įtakingo žurnalisto įtaka stipriai prisidėjo prie to, kad JAV pripažintų naujai susikūrusias Europos valstybes, tarp jų ir Lietuvą. 1923 m. buvo atvykęs į Lietuvą, kur susitiko su Lietuvos prezidentu Aleksandru Stulginskiu ir pažadėjo tolesnę JAV paramą Lietuvai, jei Lietuvoje bus gerbiamos Lietuvos žydų teisės. 1935 m. dalyvavo tryliktame pasauliniame sionistų kongrese Karlsbade. 1940 m. išleido žydų humoro knygą Ha’Olam Ha’Tzavua. 1949 m. išleido knygą Here to Stay: A Collection of Jewish Short Stories. Mirė 1957 m. balandžio 29 d. Majamyje. Dėl savo žurnalistinės veiklos buvo išrinktas į įtakingiausių Čikagos XX a. žydų šimtuką. Sūnus William Kadison Komaiko buvo Kanados karo pilotas, žuvęs 1943 m. Antrajame pasauliniame kare.
CD Mongomo
Club Deportivo Mongomo arba Deportivo Mongomo – Pusiaujo Gvinėjos futbolo klubas iš Mongomo, rungtyniaujantis aukščiausioje lygoje. Namų rungtynes žaidžia Nepriklausomybės stadione, talpinančiame 4 tūkst. žiūrovų.
Istorija
Klubas įkurtas 1973 m. Rungtyniavo aukščiausioje lygoje. Daugkartiniai šalies čempionai, pirmą kartą iškovojo titulą 1980 m.
Gvinėjos srovė
Gvinėjos srovė – šiltoji paviršinė srovė, srūvanti Atlanto vandenyne, Gvinėjos įlankoje (iš vakarų į rytus). Temperatūra 23–28 °C, greitis žiemą 10–75 cm/s, vasarą – virš 75 cm/s. Vasarą Gvinėjos srovė tampa Tarppasatinės (Pusiaujinės) priešsrovės tąsa, o žiemą – Kanarų srovės atšaka.
Stroliškiai (Mindūnai)
Stroliškiai – kaimas Molėtų rajono savivaldybėje, 3 km į šiaurės vakarus nuo Mindūnų, šalia vakarinio Stirnių ežero galo. Praeina Zamokų–Purvėnų keliukas.
Slavacičų valsčius
Slavacičų valsčius (iki I pasaulinio karo Pianiuhos valsčius, ) – buvęs administracinis-teritorinis vienetas dabartinėje vakarų Baltarusijos teritorijoje. Centras – Pianiuha, vėliau – Slavacičai.
Gvianos srovė
Gvianos srovė – šiltoji paviršinė srovė Atlanto vandenyne, srūva netoli šiaurės rytinių Pietų Amerikos krantų (Gvianos), Pietų Pasatų srovės atšaka. Temperatūra 26–28 °C, greitis 50–80 cm/s. Prasideda netoli San Rokės kyšulio (Brazilija) ir teka šiaurės vakarop, išilgai Pietų Amerikos krantų Karibų jūron. Ten susilieja su Šiaurės Pasatų srovės pietine atšaka.
Gvianos srovei priešinga kryptimi teka Antilų-Gvianos priešsrovė.
Bliūdsukiai (Kretinga)
Bliūdsukiai – buvęs kaimas pietinėje Kretingos rajono savivaldybės dalyje, 3,5 km į pietryčius nuo Kretingos, abipus kelio.
Etimologija
Vietovardis asmenvardinės kilmės, kilęs iš pavardės „Bliūdsukis“ daugiskaitos formos. Vietos tarmės įtakoje XX a. 3–7 deš. naudota kita vietovardžio forma: „Bliūdsakiai (Bliūcakiai)“.
Rašytiniuose šaltiniuose kaimas vadinamas:, , , , 🇬🇸.
Geografija
Kaimas plytėjo pajūrio žemumoje. Reljefas lygus, tik šiaurinėje dalyje stūkso moreninė kalva, kurioje veikė kaimo kapinės. Šiaurės rytiniu pakraščiu tekėjo bevardis upelis – kairysis Jauryklos intakas, o pietiniame pakraštyje iš kaimo žemių išteka Šaltupis – kairysis Dangės intakas. Pietvakarinį kaimo pakraštį kerta kelias. Kaimas ribojosi su Žygais, Petreikiais, Kluonaliais ir Būbeliais.
Istorija
Bliūdsukiai (Blutziken) pirmąkart paminėti 1735 m. Prūsų Lietuvos žemėlapyje. 1771 m. Kretingos grafystės inventoriuje pirmąkart paminėtas, aprašytas ir dvaro žemių plane pažymėtas Bliūdsukių užusienis. Tai buvo vienkieminė naujakurių gyvenvietė, įsikūrusi plėšininėse Kretingos dvaro žemėse. Manoma, kad XVI–XVII a. pradžioje čia plytėjo Dopšaičių kaimo bendrosios ganyklos, šienaujamos pievos ir miškai. Kuriantis Karolštato (Kretingos) miestui Dopšaičių kaimas buvo panaikintas, jo dirbama žemė išnuomota miesto piliečiams, o už miesto ribų likusioje bendro naudojimo žemėje kūrėsi Bliūdsukių, Petreikių, Dupulčių, Miežečių, Padegalių ir Žygų vienkieminiai kaimai.
XVIII a. Bliūdsukiai priklausė Kretingos grafystės Kurmaičių vaitijai ir buvo laukininkijos centras, jungęs Daktarų, Grykšių, Dupulčių, Slučkų, Miežečių, Žygų, Kukoriškių, Petreikių ir Padegalių užusienius. 1771 m. kaime buvo 7 prievolininkų sodybos, kuriose gyveno Jonas Strakšys, Kazimieras Butkus, Mykolas Lenardas, Pranciškus Peldis, Stanislovas Šlimas, Jokūbas Jurgutis, Pranciškus Žiaušys su šeimomis. Be to, dalį kaimo žemės nuomojosi Simonas Gricius iš Pryšmančių.
thumb|left|200px|Knygnešys [[Antanas Lankutis|A. Lankutis su žmona P. Žebrauskaite-Lankutiene (XX a. 5 deš.)]] thumb|rigth|200px|Bliūdsukiai (Blutziken), pažymėti „Prūsų Lietuvos žemėlapyje su Gumbinės planu“, [[1735 m.]] thumb|rigth|200px|Bliūdsukiai (Bliūcakiai) tarpukario Kretingos apylinkių topografiniame žemėlapyje, ~[[1935 m.]]
Bachmatų apylinkė
Bachmatų apylinkė – Lietuvos TSR administracinis-teritorinis vienetas šiaurės rytų Lietuvoje.
Bliūdsukiai (Kretinga)
Istorija
Kaimo gyventojai buvo katalikai ir priklausė Kretingos parapijai. XVIII–XIX a. kaime veikė kapinės, kuriose buvo laidojami Bliūdsakių, Petreikių, Padegalių gyventojai. Nemažai jų palaidota siaučiant 1709–1711 m. maro epidemijai, todėl kapines imta vadinti Maro kapeliais, Markapiais. Jos įrengtos vienintelėje šios apylinkės kalvoje. Legenda pasakoja, kad šioje vietoje senovėje buvęs palaidotas žemaičių karžygis, kritęs nuožmioje kovoje su priešais. Didvyriui atminti jo gentainiai virš kapo supylė didelę kalvą, kurios aukštis siekia beveik 3 m. XIX a. pradžioje kapinės buvo uždarytos, o jose palaidotiems protėviams atminti pastatyti keli kryžiai ir koplyčia.
Molynes United FC
Molynes United Football Club, o trumpiau vadinamas Molynes United – profesionalus Jamaikos futbolo klubas, įsikūręs Kinstone.
Bachmatų apylinkė
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Smalvų valsčiuje, 1950 m. priskirta naujam Zarasų rajonui. Panaikinta 1954 m. gegužės 25 d. prijungiant prie Kopūstinės apylinkės ir Smalvų apylinkės.
Molynes United FC
Istorija
Klubas įkurtas 1991 m., rungtyniavo aukščiausioje šalies lygoje.
Bliūdsukiai (Kretinga)
Istorija
Įžengus į Kretingos valsčių Raudonajai armijai, kareiviai kapinių kalvoje 1941 m. iškasė duobę dotui, kurio pastatyti nespėjo.
1949 m. pradėjus kurti kolektyvinius ūkius, Bliūdsakių žemė buvo prijungta prie kaimyninio kolūkio. Vėliau ji priklausė Kretingos valstybiniam vaismedžių ir vaiskrūmių medelynui, Kretingos sodininkystės tarybiniam ūkiui, po Atgimimo – valstybinei įmonei „Sodai“, o vėliau buvo grąžinta teisėtiems savininkams ir jų turto paveldėtojams.
Molynes United FC
Istorija
Žinoma, kad nuo 2015–2016 m. rungtyniavo Trečioje lygoje. 2018–2019 m. sezone rungtyniavo Antroje lygoje.
Bliūdsukiai (Kretinga)
Istorija
1974 m. administracinio-teritorinio suskirstymo žinyne kaimas vadinamas senuoju Bliūdsukių vardu.
Plečiantis Kretingos valstybiniam sodininkystės ūkiui ir vykstant melioracijai, sovietmečiu kaimas sunyko ir Lietuvos Aukščiausiosios Tarybos prezidiumo nutarimu 1986 m. buvo išbrauktas iš Kretingos rajono Žalgirio apylinkės apskaitinių duomenų.
Molynes United FC
Istorija
Nuo 2019–2020 m. sezono rungtyniavo stipriausioje šalies lygoje.
Bliūdsukiai (Kretinga)
Istorija
Paskutinį kartą jis buvo pažymėtas 1976 m. išleistame Kretingos apylinkių topografiniame žemėlapyje, o buvusio kaimo vieta paskutinį kartą pažymėta 1993 m. Valstybinės geodezinės tarnybos parengtame Kretingos rajono Petreikių apylinkių topografiniame žemėlapyje.
Įamžinant Bliūdsukių (Bliūdsakių) kaimo atminimą, 2016 m. Žygų kaimo gatvė pavadinta Bliūdsakių vardu.
Sausinės tvenkinys
Sausinės tvenkinys – tvenkinys Lietuvoje, Kauno rajone, 5 km į šiaurės vakarus nuo Domeikavos. Sudarytas užtvenkus Sausinės upę (Nevėžio intakas) 5,3 km nuo jos žiočių. Tvenkinio ilgis iš rytų į vakarus – 0,48 km, plotis – iki 0,06 km. Altitudė 62,2 m. Krantai neaukšti, daug kur apaugę medžiais. Pasroviui už automagistralės telkšo Muniškių tvenkinys. Aplink tvenkinį įsikūrusi Sausinės gyvenvietė.
Tabaro apylinkė
Tabaro apylinkė – Lietuvos TSR administracinis-teritorinis vienetas šiaurės rytų Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Imbrado valsčiuje, 1950 m. priskirta naujam Zarasų rajonui. Panaikinta 1954 m. gegužės 25 d. prijungiant prie Kavoliškių apylinkės ir Kiviškių apylinkės.
Džebel Irhudas
thumb|250px|~300 000 m. senumo žmogaus kaukolė
Džebel Irhudas – archeologinė vietovė Maroke; šiame urve rasti seniausi patikimai datuoti Homo sapiens palaikai. Kaip spėjama, jiems ~300 000 m.